સામગ્રી: આ પહેલાં આશા હતી કે SIT બુધવારના રોજ પોતાનો રિપોર્ટ ઉત્તર પ્રદેશ સરકારને સોંપશે.

મંગળવારના રોજ SITએ પીડિત પરિવારની મુલાકાત લીધી હતી. સાથે જ ઘટનાસ્થળ સહિત એ જગ્યાએ તપાસ કરી હતી, જ્યાં યુવતીના મૃતદેહને પોલીસે સળગાવ્યો હતો.

29 સપ્ટેમ્બરના રોજ મુખ્ય મંત્રી યોગીએ ગૃહસચિવ ભગવાન સ્વરૂપના નેતૃત્વમાં ત્રણ સભ્યોની ટીમની તપાસ માટે રચના કરી હતી, તેમને સાત દિવસમાં રિપોર્ટ સોંપવાના આદેશ આપ્યા હતા. 

જોકે પીડિત પરિવાર આ મામલે ઉચ્ચ સ્તરીય ન્યાયિક તપાસની માગ કરી રહ્યો છે.

શનિવારના રોજ સીએમ યોગીએ પણ કહ્યું હતું કે તેઓ 'હાથરસ મામલે ઊંડાણપૂર્વક તપાસ માટે CBI પાસે તપાસ કરાવવા માટે રજૂઆત કરી રહ્યા છે.'

આ કેસની તપાસ ચાલુ છે અને દરરોજ નવી બાબતો સામે આવી રહી છે. યુપી પોલીસે થોડા સમય પહેલાં આ મામલે ગૅંગરેપની શક્યતાને નકારી દીધી હતી.

હાથરસ કેસમાં 'હિંસા ન વધે એ માટે પીડિતાનો મૃતદેહ સળગાવ્યો'

હાથરસ પીડિતાનો અગ્નિસંસ્કાર કરાયો તે જગ્યા

હાથરસ કેસમાં ઉત્તર પ્રદેશ સરકારે સુપ્રીમ કોર્ટમાં સોગંધનામું રજૂ કર્યું છે અને કહ્યું છે કે આ કેસમાં કોર્ટ સીબીઆઈ તપાસના આદેશ આપે.

ઉત્તર પ્રદેશની સરકારે કોર્ટને કહ્યું છે કે સીબીઆઈ તપાસમાં સુનિશ્ચિત થશે કે કોઈ નિહિત સ્વાર્થથી પ્રેરિત ખોટાં કે જૂઠાં નૅરેટીવ બનાવવામાં સફળતા ન મળે.

સમાચાર એજન્સી પીટીઆઈ પ્રમાણે સુપ્રીમ કોર્ટના ચીફ જસ્ટિસ એસ. એ. બોબડેની અધ્યક્ષતામાં એક બેન્ચ હાથરસ કેસમાં જાહેર હિતની અરજી પર સુનાવણી કરી રહી છે.

ઉત્તર પ્રદેશ સરકારે કહ્યું કે તેમણે અગાઉ કેન્દ્ર સરકાર સમક્ષ પણ સીબીઆઈ તપાસ માટે અરજ કરી હતી.

બીબીસી માટે સુપ્રીમ કોર્ટ કવર કરતાં સુચીત્ર મોહંતીએ જણાવ્યું છે કે સુપ્રીમ કોર્ટમાં રજૂ કરાયેલા સોગંધનામામાં ઉત્તર પ્રદેશ સરકારે કહ્યું છે કે 'યોગ્ય તપાસ' છતાં રાજકીય પક્ષો પ્રૉપેગૅન્ડા ચલાવી રહ્યા છે અને મીડિયાનો એક હિસ્સો યોગી સરકારની છબિ ખરડે એવા પ્રયાસ કરી રહ્યા છે.

સોગંધનામામાં એવું કહ્યું છે કે હાથરસ મામલાને કેટલાંક રાજકીય પક્ષો અને મીડિયા સાંપ્રદાયિક અને જ્ઞાતિવાદના રંગે રંગી રહ્યાં છે.

ઉત્તર પ્રદેશ સરકારે સોગંધનામામાં કહ્યું છે કે જ્યારે પીડિતાના મૃતદેહને દાહ આપવામાં આવ્યો ત્યારે તેમના પરિવારના સભ્યો હાજર હતા.

તેમાં એવું પણ લખ્યું છે કે હિંસા ન વધે એ માટે મૃતદેહને રાત્રે સળગાવ્યો હતો, પરિવારના સભ્યોએ આ માટે હા પાડી હતી અને જે કંઈ પણ કરવામાં આવ્યું હતું તે કાયદો અને વ્યવસ્થા...\nઅગાઉની સામગ્રીનો સારાંશ નીચે મુજબ કરી શકાય છે:
હાથરસ કેસ મામલે ઉત્તર પ્રદેશના અધિક મુખ્ય સચિવ (ગૃહ) અવનીશ અવસ્થીએ જણાવ્યું છે કે મુખ્ય મંત્રી યોગી આદિત્યનાથના આદેશ પર વિશેષ તપાસ પક્ષ (એસઆઈટી)ને પોતાનો રિપોર્ટ જમા કરવા માટે વધુ 10 દિવસનો સમય અપાયો છે.